  Майя Бывальцева Куарусёнэ Ижарын Чеберлыко киужъёсъя элькун центрын гастростудия усьтыны малпало. Кызьы вераз ивортодэтъя «Удмуртия» агентстволы ужъюртлэн кивалтӥсез Юлия Железняк, со луоз устолыкъя вӧлмет (арт-пространство), кытын адямиос быгатонлыкъёссэс возьматыны, ваньмон дырзэс пайдаен ортчытыны быгатозы. Гстростудия кыклы люкиськоз: тематической висъетлы но чай юон интылы. Гастростудимы вылтусызъя аспӧртэм Кубыз-бар выллем луоз, вашкала крезьгуро омыр, йылолъёсты утён. Пуштроссэ вылтусыз усьтоз Юлия Железняк, Удмуртиысь Чеберлыко киужъёсъя центрлэн кивалтӥсезВыль вӧлмет туристъёслы но, татын улӥсьёслы но тунсыко луыны быгатоз. Гастростудиын нимаз адямиослы но группаослы мастер-классъёс, озьы ик ужась коллективъёслэн но семьяослэн вожвылъяськонъёссы ортчылозы, кытын паськыт вӧлмымтэ йӧскалык сиёнъёсты пӧраны луоз. Озьы ик котькуд нуналлы чаклам программа дасяло. Со кыӵе ке темая пумиськонъёс но егит кузпалъёс понна дышетонъёс. Егит кузё кышноез ческыт пӧраны дышетомы, нош корка кузёез тӥрлыкъёсын ужаны, кортӵог шуккыны Юлия Железняк, Удмуртиысь Чеберлыко киужъёсъя центрлэн кивалтӥсезЧакланъёсъя, туристъёсты кубызэн но шуланэн шудӥсьёс, йӧскалык дӥськутэн кузё кышноос пумиталозы, нош Центрын ужасьёс Удмуртилэн историеныз но йылолъёсынызы тодматозы. Азьланяз гастростудиын сиён заказтыны луоз. Азьланяз нуназеяны мылкыд карисьёс понна ужаны кутскомы, озьы ик ужан интыязы нуназеясьёс понна ӵектонъёс дасяськомы ни – соос татысь сиён заказтыны быгатозы. Ми тунсыко акциос дасяськомы, оскисько, соос калыклы кельшозы Юлия Железняк, Удмуртиысь Чеберлыко киужъёсъя центрлэн кивалтӥсезЮлия Железняк верамъя, матысь дыре ини сӥзьыллы ужрадъёсын ялон кылдоз. Выль вӧлметын али ини сиён-юонъя этно-ёлкаос но ужась коллективъёслы ӝытъёс ортчытонлы дасясько.  Тегъёс: Лулчеберет Туризм Ижкар Удмуртия шутэтскон Удмуртиысьтуризм  